|  |  |  |  |  |  |
| --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | | |  |  | **2Η ΟΡΘΗ ΕΠΑΝΑΛΗΨΗ**  **Ως προς τα στοιχεία επικοινωνίας και την καταληκτική ημ/νία υποβολής αιτήσεων.** |
| **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ & ΟΡΓΑΝΩΣΗΣ**  **ΔΙΕΥΘΥΝΣΗ** **ΔΙΑΧΕΙΡΙΣΗΣ ΑΝΘΡΩΠΙΝΟΥ**  **ΔΥΝΑΜΙΚΟΥ**  **ΤΜΗΜΑ Ε΄ - ΔΙΑΧΕΙΡΙΣΗΣ ΤΗΣ ΑΠΟΔΟΣΗΣ**  **& ΒΑΘΜΟΛΟΓΙΚΗΣ ΕΞΕΛΙΞΗΣ ΑΝΘΡΩΠΙΝΟΥ ΔΥΝΑΜΙΚΟΥ** | | |  |  | **Ταύρος, 6-3-2025**  **Αριθ. Πρωτ.:** **ΔΔΑΔ Ε 1029463 ΕΞ 2025**  **ΑΔΑ: Ψ4ΓΛ46ΜΠ3Ζ-ΧΧΦ** |
| Ταχ. Δ/νση | : | Πειραιώς 180 |  |  | **ΠΡΟΣ:** ΩΣ ΠΙΝΑΚΑΣ ΔΙΑΝΟΜΗΣ |
| Ταχ. Κώδικας | : | 17778, Ταύρος |  |
| Πληροφορίες | : | Ν. Μητσοπούλου  Μ. Παπαδάκη |  |
| Τηλ. | : | 213 1410454/461 |  |
| Email | : | [ddad.e@aade.gr](mailto:ddad.e@aade.gr) |  |

**ΘΕΜΑ: «**Πρόσκληση εκδήλωσης ενδιαφέροντος για τη στελέχωση Θέσεων Εργασίας «Μόνιμου Εκπαιδευτή Φορολογικής και Τελωνειακής Ακαδημίας (ΦΟ.Τ.Α.)**»**

Αναφορικά με το αντικείμενο του θέματος, σύμφωνα με την υπό στοιχεία Δ.Δ.Α.Δ. Ε 1015425 ΕΞ 2024/5.2.2024 (Β’1027) Απόφαση του Διοικητή της Ανεξάρτητης Αρχής Δημοσίων Εσόδων (*ΑΑΔΕ*), «*Καθορισμός της διαδικασίας κατάταξης των υπαλλήλων της Ανεξάρτητης Αρχής Δημοσίων Εσόδων (ΑΑΔΕ) σε Θέσεις Εργασίας «Μόνιμου Εκπαιδευτή Φορολογικής και Τελωνειακής Ακαδημίας (ΦΟ.Τ.Α.)» κατ’ εφαρμογή του άρθρου 10 της υπό στοιχεία ΔΔΑΔ Ε 1045945 ΕΞ 2021/31.5.2021 (Β’ 2316, Β’ 2385) και του άρθρου 28 του Ν. 4389/2016 (Α’/94)*», (ΦΕΚ Β’ 1027) (ΕΦΕΞΗΣ: ΑΠΟΦΑΣΗ ΕΠΙΛΟΓΗΣ Μ.Ε.) και δυνάμει και των διατάξεων του αρ. 13 της υπό στοιχεία Δ.Δ.Α.Δ. Ε 1012730 ΕΞ 2024/30.1.2024 (Β΄ 818) Απόφαση του Διοικητή της *ΑΑΔΕ*, εκδίδεται Πρόσκληση Εκδήλωσης Ενδιαφέροντος για την επιλογή Μόνιμων Εκπαιδευτών για την ενίσχυση της Φορολογικής και Τελωνειακής Ακαδημίας (ΦΟ.Τ.Α) με έδρα την Αττική, σύμφωνα με τον παρακάτω πίνακα, στον οποίο ορίζεται ο αριθμός των Μόνιμων Εκπαιδευτών ανά γνωστικό αντικείμενο και θεματική Ενότητα καθώς και οι κλάδοι προέλευσης των υποψηφίων για την κάθε θέση:

|  |  |  |  |
| --- | --- | --- | --- |
| **ΓΝΩΣΤΙΚΑ ΑΝΤΙΚΕΙΜΕΝΑ** | **ΘΕΜΑΤΙΚΕΣ**  **ΕΝΟΤΗΤΕΣ** | **ΚΑΤΑΝΟΜΗ** | **ΚΛΑΔΟΣ** |
| **Α. Φορολογικά Αντικείμενα** | |  | |
| 1. **Φορολογικός Έλεγχος** | * Έλεγχος εισοδήματος φυσικών προσώπων * Έλεγχος εισοδήματος νομικών προσώπων και νομικών οντοτήτων * Έλεγχος Φόρου Προστιθέμενης Αξίας (Φ.Π.Α.) | 1 | ΠΕ ΕΦΟΡΙΑΚΩΝ  ΤΕ ΕΦΟΡΙΑΚΩΝ |
| * Προληπτικός έλεγχος | 1 | ΠΕ ΕΦΟΡΙΑΚΩΝ  ΤΕ ΕΦΟΡΙΑΚΩΝ |
| 1. **Είσπραξη Δημοσίων Εσόδων** | * Μέτρα διοικητικής εκτέλεσης * Ειδικές κατηγορίες οφειλετών | 1 | ΠΕ ΕΦΟΡΙΑΚΩΝ  ΤΕ ΕΦΟΡΙΑΚΩΝ |
| 1. **Φορολογική Συμμόρφωση** | * Φορολογία εισοδήματος φυσικών προσώπων | 1 | ΠΕ ΕΦΟΡΙΑΚΩΝ  ΤΕ ΕΦΟΡΙΑΚΩΝ |
| * Φορολογία εισοδήματος νομικών προσώπων και νομικών οντοτήτων | 1 | ΠΕ ΕΦΟΡΙΑΚΩΝ  ΤΕ ΕΦΟΡΙΑΚΩΝ |
| * Φόρος Προστιθέμενης Αξίας (Φ.Π.Α.) | 1 | ΠΕ ΕΦΟΡΙΑΚΩΝ  ΤΕ ΕΦΟΡΙΑΚΩΝ |
| **Β. Τελωνειακά Αντικείμενα** | |  |  |
| 1. **Τελωνειακός Έλεγχος** | * Εκ των υστέρων έλεγχοι * Έλεγχοι Δίωξης * Εκ των προτέρων έλεγχοι * Έλεγχοι αξιολόγησης διαδικασιών | 1 | ΠΕ ΤΕΛΩΝΕΙΑΚΩΝ |
| 1. **Διαδικασίες** | * Κοινό Δασμολόγιο - Δασμολογική κατάταξη - Μέτρα εμπορικής πολιτικής * Δασμολογητέα αξία εμπορευμάτων * Καταγωγή εμπορευμάτων - Προτιμησιακά καθεστώτα * Είσοδος εμπορευμάτων στο τελωνειακό έδαφος της ΕΕ - Προσωρινή εναπόθεση * Τελωνειακή διασάφηση - ΕΔΕ * Θέση σε Ελεύθερη κυκλοφορία και ανάλωση * Διαμετακόμιση * Ειδικά καθεστώτα * Εξαγωγή και Έξοδος των εμπορευμάτων από το τελωνειακό έδαφος της ΕΕ * Τελωνειακή Οφειλή * Απαγορεύσεις - Περιορισμοί * Εφοδιασμοί πλοίων και αεροσκαφών * Τελωνειακές Ατέλειες και Απαλλαγές | 1 | ΠΕ ΤΕΛΩΝΕΙΑΚΩΝ |
| 1. **Ειδικοί Φόροι Κατανάλωσης & Φόρος Προστιθέμενης Αξίας** | * Γενικό καθεστώς των προϊόντων που υπόκεινται σε ΕΦΚ - EMCS * Φορολογία Αλκοολούχων προϊόντων * Φορολογία καπνικών προϊόντων * Φορολογία Ενεργειακών προϊόντων και ηλεκτρικής ενέργειας * Εθνικοί Φόροι κατανάλωσης * Τέλος ταξινόμησης οχημάτων * Φ.Π.Α. | 1 | ΠΕ ΤΕΛΩΝΕΙΑΚΩΝ |

1. **Προϋποθέσεις συμμετοχής**

Δικαίωμα υποβολής αίτησης υποψηφιότητας για τις προκηρυσσόμενες Θέσεις Εργασίας Μόνιμων Εκπαιδευτών (Μ.Ε.), έχουν οι υπάλληλοι της ΑΑΔΕ, οι οποίοι **έως και την ημερομηνία λήξης της προθεσμίας υποβολής των αιτήσεων,** πληρούν τις ακόλουθες προϋποθέσεις:

α) Να κατέχουν οργανική θέση ή προσωποπαγή θέση στην ΑΑΔΕ

β) Να κατέχουν τα απαιτούμενα τυπικά προσόντα που προβλέπονται στο Περίγραμμα Θέσης Εργασίας (Π.Θ.Ε.) «Μόνιμος Εκπαιδευτής της Φορολογικής και Τελωνειακής Ακαδημίας» (ΔΔΑΔ Ε 1134040 ΕΞ 2020/18.11.2020 «Επικαιροποίηση - καθορισμός Περιγραμμάτων Θέσεων Εργασίας Υπηρεσιών της Ανεξάρτητης Αρχής Δημοσίων Εσόδων (ΑΑΔΕ)» (Β΄5401), ως ισχύει, ήτοι:

* + Πτυχίο ΑΕΙ-ΤΕΙ,
  + Ενδελεχή γνώση και κατανόηση των φορολογικών ή/και τελωνειακών θεμάτων, κατά περίπτωση, καθώς και ελεγκτικών αντικειμένων της φορολογικής ή/και τελωνειακής νομοθεσίας, αντίστοιχα, η οποία **αποδεικνύεται από δεκαετή εμπειρία σε σχετικά αντικείμενα**.

γ) Να κατέχουν το απαιτούμενο επίπεδο επάρκειας των ικανοτήτων που προβλέπονται στο οικείο Π.Θ.Ε.

γ) Ειδικότερα για την παρούσα πρώτη εφαρμογή της διαδικασίας στελέχωσης των προκηρυσσόμενων Θέσεων Εργασίας Μονίμων Εκπαιδευτών (Μ.Ε.) της ΦΟ.ΤΑ. θα ληφθούν υπόψη τα αποτελέσματα της αξιολόγησης της απόδοσης του/της υποψηφίου/ιας των ετών 2021 και 2022, τα οποία πρέπει να είναι 85% και άνω.

1. **Κωλύματα συμμετοχής**

Κωλύματα συμμετοχής στην εν λόγω διαδικασία, αποτελούν:

α) Η μη εκπλήρωση τυχόν υποχρέωσης παραμονής σε υπηρεσία, όπως αυτή προβλέπεται στην πρόσληψη (όπως υπηρεσία παραμεθορίου) ή στην τοποθέτηση του/της υπαλλήλου (κύκλοι κινητικότητας – Ενιαίο Σύστημα Κινητικότητας).

β) Εκκρεμότητα σε βάρος της/του υποψήφιας/υποψηφίου πειθαρχικής δίωξης για παραπτώματα που επισύρουν ποινή οριστικής παύσης, ποινική δίωξη για αδικήματα που επισύρουν αυτοδίκαιη έκπτωση από την υπηρεσία και να τελεί σε κατάσταση αργίας ή αναστολής άσκησης καθηκόντων.

Τα κωλύματα υποψηφιότητας δεν πρέπει να συντρέχουν σε οποιοδήποτε στάδιο της διαδικασίας επιλογής, καθώς και κατά το χρόνο τοποθέτησης του υπαλλήλου.

1. **Διαδικασία υποβολής αιτήσεων υποψηφιότητας – Ηλεκτρονική υποβολή αίτησης Προθεσμία υποβολής αιτήσεων υποψηφιότητας.**

Η αίτηση υποψηφιότητας (ως το συνημμένο Παράρτημα Ι) υποβάλλεται μόνο ηλεκτρονικά στη διεύθυνση [ddad.e@aade.gr](mailto:ddad.e@aade.gr) εντός αποκλειστικής προθεσμίας **δέκα (10) εργάσιμων ημερών, από την επομένη της καταχώρισης της εν λόγω πρόσκλησης στον ιστότοπο της ΑΑΔΕ :** [**www.aade.gr**](http://www.aade.gr) **. Η προθεσμία υποβολής των αιτήσεων υποψηφιότητας αρχίζει στις 17.3.2025 και λήγει στις 31.3.2025.**

Η αίτηση υποψηφιότητας πρέπει να συνοδεύεται απαραιτήτως από:

* Δήλωση γνωστικού-διδακτικού αντικειμένου και οικείας θεματικής/ων ενότητας/τήτων διδασκαλίας, στην οποία δύναται να παρέχει διδακτικό έργο, κατά σειρά προτίμησης.
* Αναλυτικό βιογραφικό σημείωμα με επισυναπτόμενα τα σχετικά δικαιολογητικά.

Για την εγκυρότητα της υποψηφιότητας, η αίτηση απαιτείται να φέρει την ψηφιακή υπογραφή του/της υποψηφίου/ας, [εφόσον ο/η υποψήφιος/α δεν διαθέτει ψηφιακή υπογραφή, απαιτείται σάρωση της αίτησης, δηλαδή επεξεργασία αυτής μέσω σαρωτή (scanner), πριν από την ηλεκτρονική υποβολή της]. Η αίτηση υποψηφιότητας συνοδεύεται υποχρεωτικά από αναλυτικό βιογραφικό σημείωμα (ως συνημμένο ΠΑΡΑΡΤΗΜΑ ΙΙ), το οποίο αποτελεί αναπόσπαστο τμήμα της αίτησης, συντάσσεται με ευθύνη του/της υποψηφίου/ας και επέχει θέση υπεύθυνης δήλωσης. H συμπλήρωση των εντύπων (ως ΠΑΡΑΡΤΗΜΑ Ι και ως ΠΑΡΑΡΤΗΜΑ ΙΙ) είναι υποχρεωτική και πρέπει να γίνεται ηλεκτρονικά σε μορφότυπο word και excel αντιστοίχως και όχι χειρόγραφα. Ο/Η υποψήφιος/α υποχρεούται να συμπληρώσει τα οικεία πεδία που αναφέρονται στα υπηρεσιακά και προσωπικά του/της στοιχεία, καθώς και στα τυπικά, εκπαιδευτικά και επαγγελματικά προσόντα που απαιτούνται για την προκηρυσσόμενη θέση, καθώς και τυχόν πρόσθετες άλλες πληροφορίες που κρίνει ότι θα συντείνουν στην αξιολόγηση της υποψηφιότητάς του/της.

Διευκρινίζεται ότι διόρθωση ή τροποποίηση ή συμπλήρωση της αίτησης υποψηφιότητας και των σχετικών συνοδευτικών δικαιολογητικών επιτρέπεται έως και την ως άνω ημερομηνία λήξης της προθεσμίας υποβολής υποψηφιότητας.

Τυχόν εκπρόθεσμη υποβολή αιτήσεων και απαιτούμενων συνοδευτικών δικαιολογητικών συνεπάγεται τον αποκλεισμό των υποψηφίων από τη διαδικασία επιλογής.

Οι προϋποθέσεις και τα προσόντα επιλογής πρέπει να συντρέχουν κατά την ημερομηνία λήξης της προθεσμίας υποβολής αιτήσεων υποψηφιότητας

1. **Κριτήρια επιλογής και διαδικασία αξιολόγησης υποψηφιοτήτων**

Για την αξιολόγηση των υποψηφιοτήτων, τη διενέργεια δομημένης συνέντευξης, το δικαίωμα ένστασης και τα εφαρμοζόμενα κριτήρια επί ισοβαθμίας, εφαρμόζονται τα διαλαμβανόμενα στα άρθρα 4, 5 και 6 της υπό στοιχεία Δ.Δ.Α.Δ. Ε 1015425 ΕΞ 2024/5.2.2024 Απόφασης του Διοικητή της Ανεξάρτητης Αρχής Δημοσίων Εσόδων (ΑΑΔΕ), «*Καθορισμός της διαδικασίας κατάταξης των υπαλλήλων της Ανεξάρτητης Αρχής Δημοσίων Εσόδων (ΑΑΔΕ) σε Θέσεις Εργασίας «Μόνιμου Εκπαιδευτή Φορολογικής και Τελωνειακής Ακαδημίας (ΦΟ.Τ.Α.)» κατ’ εφαρμογή του άρθρου 10 της υπό στοιχεία ΔΔΑΔ Ε 1045945 ΕΞ 2021/31.5.2021 (Β’ 2316, Β’ 2385) και του άρθρου 28 του Ν. 4389/2016 (Α’/94)*» (Β’ 1027).

1. **Δημοσιότητα Πρόσκλησης**

Η παρούσα πρόσκληση αναρτάται στη «ΔΙΑΥΓΕΙΑ». Μετά την ανάρτησή της, δημοσιεύεται στο ιστότοπο της Ανεξάρτητης Αρχής Δημοσίων Εσόδων (ΑΑΔΕ) [www.aade.gr](http://www.aade.gr)

Οι αποδέκτες της παρούσης, οφείλουν να τη γνωστοποιήσουν με κάθε πρόσφορο μέσο στους υπαλλήλους της Υπηρεσίας τους.

|  |  |  |  |  |
| --- | --- | --- | --- | --- |
| Η ΕΙΣΗΓΗΤΡΙΑ | Η ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ | Ο ΠΡΟΪΣΤΑΜΕΝΟΣ ΤΗΣ Δ/ΝΣΗΣ | Ο ΠΡΟΪΣΤΑΜΕΝΟΣ ΤΗΣ Γ. Δ/ΝΣΗΣ | **Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ** |
| **ΘΕΑΝΩ ΓΙΑΜΑΛΗ** | **ΑΓΓΕΛΙΚΗ ΣΤΟΓΓΑΡΗ** | **ΗΛΙΑΣ ΘΕΟΔΩΡΟΥ** |  | **ΓΕΩΡΓΙΟΣ ΠΙΤΣΙΛΗΣ** |

***Συνημμένα***:

1. ΠΑΡΑΡΤΗΜΑ Ι: Αίτηση υποψηφιότητας
2. ΠΑΡΑΡΤΗΜΑ ΙΙ: Βιογραφικό Σημείωμα (συνημμένο αρχείο excel)
3. ΠΑΡΑΡΤΗΜΑ ΙΙΙ: ΠΘΕ Μονίμου Εκπαιδευτή ΦΟ.Τ.Α.

**ΠΙΝΑΚΑΣ ΔΙΑΝΟΜΗΣ**

**ΑΠΟΔΕΚΤΕΣ ΠΡΟΣ ΕΝΕΡΓΕΙΑ:**

Αποδέκτες Πινάκων Α’, Β’, Γ’, Δ’, Ε’, ΣΤ’, Ζ’

**ΕΣΩΤΕΡΙΚΗ ΔΙΑΝΟΜΗ**

1. Γραφ. Διοικητή Ανεξάρτητης Αρχής Δημοσίων Εσόδων
2. Γραφ. Προϊσταμένου Γεν. Διεύθυνσης Στρατηγικού Σχεδιασμού
3. Γραφ. Προϊσταμένου Γεν. Διεύθυνσης Ανθρώπινου Δυναμικού & Οργάνωσης
4. Γραφ. Προϊσταμένου Γεν. Διεύθυνσης Ηλεκτρονικής Διακυβέρνησης
5. Γραφ. Προϊσταμένου Γεν. Διεύθυνσης Οικονομικών και Τεχνικών Υπηρεσιών
6. Γραφ. Προϊσταμένου Γεν. Διεύθυνσης Φορολογίας
7. Γραφ. Προϊσταμένου Γεν. Διεύθυνσης Φορολογικών Λειτουργικών
8. Γραφ. Προϊσταμένου Γεν. Διεύθυνσης Τελωνείων & Ειδικών Φόρων Κατανάλωσης (Ε.Φ.Κ.)

**ΠΑΡΑΡΤΗΜΑ Ι**

|  |  |  |  |  |
| --- | --- | --- | --- | --- |
| **ΥΠΟΔΕΙΓΜΑ Ι**  **ΑΙΤΗΣΗ ΥΠΟΨΗΦΙΟΤΗΤΑΣ**  **Πρόσκληση εκδήλωσης ενδιαφέροντος: Αρ. πρωτ. ΔΔΑΔ Ε 1029463 ΕΞ 2025/6-3-2025**  **Ημερομηνία λήξης της προθεσμίας υποβολής της αίτησης υποψηφιότητας: 28-3-2025** | | | | |
| **ΠΡΟΣ:** | | | **ΤΗΝ ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ**  **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ & ΟΡΓΑΝΩΣΗΣ**  **ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ Ε΄ ΔΙΑΧΕΡΙΣΗΣ ΤΗΣ ΑΠΟΔΟΣΗΣ & ΒΑΘΜΟΛΟΓΙΚΗΣ ΕΞΕΛΙΞΗΣ ΑΝΘΡΩΠΙΝΟΥ ΔΥΝΑΜΙΚΟΥ** | |
| **ΠΡΟΣΩΠΙΚΑ ΣΤΟΙΧΕΙΑ ΥΠΟΨΗΦΙΟΥ** | | | | |
| **1.** | **Επώνυμο:** | |  | |
| **2.** | **Όνομα:** | |  | |
| **3.** | **Πατρώνυμο:** | |  | |
| **4.** | **Ημερομηνία γέννησης:** | |  | |
| **5.** | **Αριθμός Μητρώου:** | |  | |
| **6.** | **Τηλέφωνο επικοινωνίας:** | |  | |
| **7.** | **Ηλεκτρ. διεύθυνση (email):** | |  | |

|  |  |  |
| --- | --- | --- |
| **ΣΤΟΙΧΕΙΑ ΥΠΗΡΕΣΙΑΚΗΣ ΚΑΤΑΣΤΑΣΗΣ ΥΠΟΨΗΦΙΟΥ** | | |
| **1.** | **Υπηρεσία οργανικής θέσης:** |  |
| **2.** | **Υπηρεσία με απόσπαση (εάν ισχύει):** |  |
| **3.** | **Θέση που κατέχει ο υποψήφιος:** |  |
| **4.** | **Κλάδος/Βαθμός/Κατηγορία** |  |
| **5.** | **Αρμόδια Διεύθυνση Προσωπικού/Διοικητικού:** | Διεύθυνση Διαχείρισης Ανθρώπινου Δυναμικού της ΑΑΔΕ  Άλλη: ………………………………………………………………………………….. |

|  |  |  |
| --- | --- | --- |
| **ΕΚΔΗΛΩΣΗ ΕΝΔΙΑΦΕΡΟΝΤΟΣ**  **ΓΝΩΣΤΙΚΟ-ΔΙΔΑΚΤΙΚΟ ΑΝΤΙΚΕΙΜΕΝΟ ΠΡΟΤΙΜΗΣΗΣ ΥΠΟΨΗΦΙΟΥ**[[1]](#footnote-1) | | |
| 1 | ΓΝΩΣΤΙΚΟ-ΔΙΔΑΚΤΙΚΟ ΑΝΤΙΚΕΙΜΕΝΟ (τουλάχιστον (1) ΘΕΜΑΤΙΚΗ ΕΝΟΤΗΤΑ του γνωστικού αντικειμένου) |
|  |  |
|  |  |
|  |  |
|  |  |
|  |  |
|  |  |
|  |  |

|  |
| --- |
| **ΥΠΕΥΘΥΝΗ ΔΗΛΩΣΗ** |
| Ως απαραίτητο συνοδευτικό της αίτησης του υποψηφίου αποτελεί και η προσκόμιση μέσω της υπηρεσίας μέσω **Gov.gr** (<https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses>) υπεύθυνης δήλωσης με το παρακάτω λεκτικό: «*όλα τα στοιχεία της αίτησής για τη συμμετοχή μου στη διαδικασία στελέχωσης Θέσεων Εργασίας «Μόνιμου Εκπαιδευτή Φορολογικής και Τελωνειακής Ακαδημίας (ΦΟ.Τ.Α.)* (*ΔΔΑΔ Ε 1029463 ΕΞ 2025/6-3-2025) καθώς και του επισυναπτόμενου βιογραφικού σημειώματος, είναι ακριβή και αληθή*».  ΠΡΟΣ (Αποδέκτης): Διεύθυνση Διαχείρισης Ανθρώπινου Δυναμικού (Δ.Δ.Α.Δ.)/ ΤΜΗΜΑ Ε’ |

|  |
| --- |
| **Ημερομηνία**  **Ο/Η Αιτών/ούσα** |
| **(υπογραφή)** |
|  |

**ΠΑΡΑΡΤΗΜΑ IΙ**

Όπως σχετικό αρχείο excel

**ΠΑΡΑΡΤΗΜΑ IΙΙ**

**ΠΕΡΙΓΡΑΜΜΑ ΘΕΣΗΣ ΕΡΓΑΣΙΑΣ**

###### Τίτλος της θέσης εργασίας: Μόνιμος Εκπαιδευτής Φορολογικής & Τελωνειακής Ακαδημίας

**Οργανισμός:** [Ανεξάρτητη Αρχή Δημοσίων Εσόδων](https://www.aade.gr/organogramma)

[**Γενική Διεύθυνση**](https://www.aade.gr/aade/anthropino-dynamiko/diaheirisi-anthropinoy-dynamikoy/ypiresies-tis-aade/genikes-dieythynseis)**:** Ανθρώπινου Δυναμικού και Οργάνωσης ([Γ.Δ.Α.Δ.Ο.)](https://www.aade.gr/aade/anthropino-dynamiko/diaheirisi-anthropinoy-dynamikoy/perigrammata-ston-organismo/genikes-dieythynseis/geniki-dieythynsi)

**Διεύθυνση:** [Φορολογική και Τελωνειακή Ακαδημία (ΦΟ.Τ.Α.)](https://www.aade.gr/aade/anthropino-dynamiko/diaheirisi-anthropinoy-dynamikoy/ypiresies-tis-aade/genikes-dieythynseis/geniki-dieythynsi-0)

**Τμήμα**: Α΄- Προγραμματισμού, Ανάπτυξης και Αξιολόγησης Εκπαιδευτικού Έργου

**Άμεσα Προϊστάμενος:** Προϊστάμενος Φορολογικής & Τελωνειακή Ακαδημίας

**Σκοπός της θέσης εργασίας**

Ο ρόλος του Μόνιμου Εκπαιδευτή συνίσταται στον σχεδιασμό και υλοποίηση εκπαιδευτικών προγραμμάτων (εισαγωγικής και συνεχιζόμενης εκπαίδευσης) που απευθύνονται στο ανθρώπινο δυναμικό της ΑΑΔΕ και τρίτων φορέων, μέσω της ανίχνευσης των εκπαιδευτικών αναγκών, σε συνεργασία με το Τμήμα Α’-Προγραμματισμού, Ανάπτυξης και Αξιολόγησης Εκπαιδευτικού Έργου, της αναζήτησης των πλέον ενδεδειγμένων εκπαιδευτικών μέσων και μεθόδων, του σχεδιασμού και της δημιουργίας των εκπαιδευτικών προγραμμάτων έτσι ώστε να επιτευχθεί το βέλτιστο εκπαιδευτικό αποτέλεσμα, της προετοιμασίας του εκπαιδευτικού υλικού και της παροχής του εκπαιδευτικού έργου.

**Καθήκοντα συγκεκριμένης θέσης**

* Ερευνά, σχεδιάζει και προετοιμάζει τις εισηγήσεις των θεματικών ενοτήτων των εκπαιδευτικών προγραμμάτων εισαγωγικής και συνεχιζόμενης εκπαίδευσης, δια ζώσης ή εξ αποστάσεως σύγχρονης και ασύγχρονης εκπαίδευσης, που υλοποιεί.
* Διδάσκει τις θεματικές ενότητες εκπαιδευτικών προγραμμάτων της εισαγωγικής και της συνεχιζόμενης εκπαίδευσης, δια ζώσης ή εξ αποστάσεως σύγχρονης και ασύγχρονης εκπαίδευσης, σύμφωνα με τις γενικά αποδεκτές αρχές της εκπαίδευσης ενηλίκων.
* Συγγράφει το εκπαιδευτικό υλικό για τις θεματικές ενότητες των εκπαιδευτικών προγραμμάτων εισαγωγικής και συνεχιζόμενης εκπαίδευσης, δια ζώσης ή εξ αποστάσεως, που υλοποιεί, εμπλουτίζοντάς το με συναφές εκπαιδευτικό υλικό ασκήσεων, quizzes, που στόχο έχουν την εμβάθυνση και την καλύτερη κατανόηση των παρουσιαζόμενων θεματικών ενοτήτων.
* Επικαιροποιεί το εκπαιδευτικό υλικό για τις θεματικές ενότητες των εκπαιδευτικών προγραμμάτων εισαγωγικής και συνεχιζόμενης εκπαίδευσης, δια ζώσης ή εξ αποστάσεως, που υλοποιεί.
* Προετοιμάζει, διενεργεί και βαθμολογεί τις προφορικές και γραπτές εξετάσεις στα πλαίσια της αξιολόγησης των γνώσεων και ικανοτήτων που αποκτώνται μέσα από την εκπαιδευτική διαδικασία.
* Αξιολογεί τα εκπαιδευτικά προγράμματα, στα οποία συμμετέχει, σε συνεργασία με το Τμήμα Α’-Προγραμματισμού, Ανάπτυξης και Αξιολόγησης Εκπαιδευτικού Έργου.
* Υποβάλλει προτάσεις για νέα εκπαιδευτικά προγράμματα, καθώς και για τον ανασχεδιασμό και τον εμπλουτισμό των ήδη υπαρχόντων, σύμφωνα με την ανατροφοδότηση των εκπαιδευομένων και την επικαιροποίηση των αναγκών τους.
* Συντονίζει τους μη Μόνιμους Εκπαιδευτές και συνδράμει στο έργο τους, σύμφωνα με τις κατευθύνσεις του Προϊσταμένου της Ακαδημίας.
* Συμμετέχει και συνδράμει με την εμπειρία και τις γνώσεις του στο σχεδιασμό των εκπαιδευτικών προγραμμάτων της εισαγωγικής και της συνεχιζόμενης εκπαίδευσης, δια ζώσης ή εξ αποστάσεως, σύγχρονης και ασύγχρονης εκπαίδευσης καθώς και συνεργάζεται με το Τμήμα Α’- Προγραμματισμού, Ανάπτυξης και Αξιολόγησης Εκπαιδευτικού Έργου στην κατάρτιση των σχετικών ωρολογίων προγραμμάτων.
* Μεριμνά για την ενημέρωσή του σχετικά με τις εξελίξεις γύρω από το εκπαιδευτικό του αντικείμενο, την συνεχή ανατροφοδότηση των γνώσεων και ικανοτήτων του από την τρέχουσα εργασιακή εμπειρία και τις εξελίξεις των νέων τεχνολογικών και εκπαιδευτικών τεχνικών σε θέματα που άπτονται του εκπαιδευτικού του έργου.
* Υποστηρίζει το έργο της ανίχνευσης των εκπαιδευτικών αναγκών του ανθρώπινου δυναμικού της ΑΑΔΕ σε συνεργασία με το Τμήμα Α’- Προγραμματισμού, Ανάπτυξης και Αξιολόγησης Εκπαιδευτικού Έργου.
* Εκτελεί κάθε άλλη ενέργεια που θα απαιτηθεί, στο πλαίσιο των αρμοδιοτήτων της οργανικής μονάδας στην οποία εντάσσεται, για την επίτευξη της στοχοθεσίας της.

**Χρήση Πόρων/Εργαλεία**

* LiveLink
* Πλατφόρμες eLearning (Moodle, eXe κλπ)
* Πλατφόρμες τηλεδιασκέψεων (ePresence, Zoom, Webex κλπ)
* Ms Office
* Νέο TAXIS
* ICIS
* Elenxis
* Βάσεις δεδομένων οικονομικής και νομικής πληροφόρησης
* Χρήση υπηρεσιών διαδικτύου

**Ειδικές συνθήκες εργασίας**

Συνθήκες εργασίας σε περιβάλλον έντονου συναισθηματικού φόρτου και πιεστικών χρονικών προθεσμιών (διδασκαλία, σχεδιασμός/δημιουργία εκπαιδευτικού υλικού), σε ένα συνεχώς μεταβαλλόμενο εργασιακό περιβάλλον (συνεχής εναλλαγή εκπαιδευτικών ομάδων, διεξαγωγή εκπαιδευτικών προγραμμάτων σε χώρους εντός και εκτός έδρας ΦΟ.Τ.Α. σε όλη τη χώρα).

**Απαιτούμενα τυπικά προσόντα**

Πτυχίο Α.Ε.Ι. – Α.Τ.Ε.Ι. με ενδελεχή γνώση και κατανόηση των φορολογικών ή/και τελωνειακών, κατά περίπτωση, καθώς και ελεγκτικών αντικειμένων και της φορολογικής ή/και τελωνειακής νομοθεσίας, αντίστοιχα, η οποία αποδεικνύεται από **δεκαετή** εμπειρία σε σχετικά αντικείμενα.

**Επιθυμητά Προσόντα και Εμπειρία**

* Πτυχίο κατά προτίμηση Οικονομικών ή Νομικών σχολών της ημεδαπής ή της αλλοδαπής.
* Αναγνωρισμένο μεταπτυχιακό ή διδακτορικό τίτλο σπουδών, οικονομικής ή νομικής κατεύθυνσης.
* Πτυχίο ή μεταπτυχιακό ή διδακτορικό τίτλο σπουδών, εκπαιδευτικής κατεύθυνσης.
* Εμπειρία σε θέματα εκπαίδευσης ενηλίκων.
* Πιστοποίηση εκπαιδευτικής επάρκειας εκπαιδευτών ενηλίκων από τον Ε.Ο.Π.Π.Ε.Π..
* Πολύ καλή γνώση της αγγλικής γλώσσας (όπως αυτή ορίζεται από τον Α.Σ.Ε.Π.)
* Αποφοίτηση από την Εθνική Σχολή Δημόσιας Διοίκησης.
* Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) παρουσιάσεων και γ) υπηρεσιών διαδικτύου.
* Ευελιξία και προσαρμοστικότητα.
* Διοικητικές, επικοινωνιακές και ηγετικές ικανότητες.
* Δεξιότητες επίλυσης προβλημάτων, συναισθηματικής νοημοσύνης και ενσυναίσθησης για την αντιμετώπιση των αναγκών των εκάστοτε εκπαιδευομένων, λήψης αποφάσεων, παρακίνησης και διαχείρισης απόδοσης.

**Προφίλ Ικανοτήτων**

|  |  |  |  |  |
| --- | --- | --- | --- | --- |
| **ΘΕΣΗ ΕΡΓΑΣΙΑΣ: Μόνιμος Εκπαιδευτής**  **Φορολογικής & Τελωνειακής Ακαδημίας** | | | | |
| **Ικανότητες** | **Απαιτούμενο επίπεδο επάρκειας** | | | |
| **Επαγγελματικές ικανότητες** | **Επίπεδο 1** | **Επίπεδο 2** | **Επίπεδο 3** | **Επίπεδο 4** |
| **Επαγγελματικές Iκανότητες** | | | | |
| 1. Ομαδική Εργασία και Συνεργασία |  |  |  |  |
| 2. Γραπτή και Προφορική Επικοινωνία |  |  |  |  |
| 3. Λήψη Αποφάσεων |  |  |  |  |
| 4. Επίλυση Προβλημάτων |  |  |  |  |
| 5. Προσανατολισμός στα Αποτελέσματα |  |  |  |  |
| 6. Προσανατολισμός στον αποδέκτη υπηρεσιών (πολίτη, συνάδελφο) |  |  |  |  |
| 7. Προσαρμοστικότητα |  |  |  |  |
| 8. Διαχείριση Τεχνολογίας |  |  |  |  |
|  | | | | |
| **Επιχειρησιακές Ικανότητες** | | | | |
| 1.Επιχειρησιακή νομοθεσία- διαδικασίες |  |  |  |  |
| 2. Διοικητικές διαδικασίες |  |  |  |  |
| 3. Εκπαίδευση Ενηλίκων |  |  |  |  |
| 4. Συγγραφή Εκπαιδευτικού υλικού |  |  |  |  |
| 5.Αξιολόγηση Εκπαιδευτικών Αναγκών & Αποτελεσμάτων |  |  |  |  |
|  | | | | |

1. Οι υποψήφιοι θα πρέπει να δηλώνουν κατά σειρά και με ακρίβεια τα γνωστικά-διδακτικά αντικείμενα προτίμησής τους, καθώς και τις θεματικές ενότητες στις οποίες είναι σε θέση να αναλάβουν διδακτικό έργο, όπως αναγράφονται στην πρόσκληση εκδήλωσης ενδιαφέροντος. Οι υποψήφιοι δύνανται να δηλώνουν υποψηφιότητα για περισσότερα από ένα γνωστικά αντικείμενα. Η σειρά αναγραφής των θέσεων, επέχει θέση προτίμησης. [↑](#footnote-ref-1)